هزاره وکیللرینینگ دولتگه آگاه لنتیریشلری
افغانستان ملی کینگشیده کی هزاه وکیللری ، بهسود ده کوچیلر و قشلاق اهالیسی اورته سیده کی جنجاللر ایچیلمه سه هزاره لر مملکت بویلب اعتراضلرگه قول اوره جکلری بیلن دولتنی آگاه لنتیرگنلر
اوشبو وکیللر اوتکن چهارشنبه کونیدن وردک ولایتی نینگ بهسود و دایمیرداد حدودلریده کوچیلر بیلن هزاره لر اورته سیده کی توقنه شوولرگه اعتراض شکلیده پارلمان کینگشینی ترک ایتگن ایدیلر .
بهسود و دایمیرداد منطقه لریده کی کوچیلر و قشلاق اهالیسی بولگن هزاره لر اورته سیده کی توقنه شوولر جاری هفته باشیده باشلندی و حاضر گه چه آلتی کیشی نینگ اولیمیگه سبب بولگن. شونینگ دیک کابل غربیده یغیلگن مینگلبچه هزاره لر کوچیلر نینگ بهسود و دایمیرداد منطقه لرینی ترک ایتیشگه چقیردیلر .
هزاره ویکللریدن بولگن محمد محقق "دولت 24 ساعت اورته سیده قوراللی لر نی منطقه دن چیقارسین و بیش کون ایچیده قاچقین بولگن عایله لر نی اوز اوی جیالریگه قیترسین" دیب ایتگن.
جناب محقق ، اوز طرفدارلری نینگ آلقیشلری آستیده : " مین حکومتنی آگاه لنتیره من 24 ساعت ایچیده ،بهسود و دایمیرداد ده کی آدملر نینگ اوی جایلریده کی بیر ته قوراللی کوچی و اولر نینگ قوی لری و ماللری قالمه سین " دیب تاکید له دی .
هر چند بوندن آلدین جمهور رئیس نینگ ایککینچی معاونی کریم خلیلی رهبریتیده کی دولت نینگ یوقاری مرتبه لی هیئتی اوشبو معما نی ایچیش اوچون بهسود منطقه سیگه سفر قیلگن ایدی ، لیکن کورینیشیچه هلی هم کوچیلر و هزاره لر اورت هسیده کی معما ایچیلمه گن و دوام ایتماقده .
هزاره لر ننیگ افغانستانده کی ایتکچی رهبرلریدن بولگن محمد محقق ، دولت کوچیلر معما سی نی تعیین ایتلگن مدت ایچیده حل قیلمه سه ف مملکت بویلب ییریک اعتراضی نمایشلرنی یولگه قویه جکلری بیلن آگاه لنتیدی.
شو ننیگد یک بوگون کی ناراضی نمایشچیلر دولت کوچیلر و منطقه اهالیسی اورته سیده کی معما نی ایچمه سه ، کیلگوسی کونلرده کابلده بوله جک تینچیلیک مصلحت قورولتاییگه اشتراک قیلمسلیکلرینی هم بیلدیرگن.
شو ننیگ دیک نمایشچیلر خلق ارا تشکیلاتلر اینقسه بیرلشگن ملتلر تشکیلاتیدن کوچیلر و هزاره لر اورته سیده کی معما نی ایچیش اوچون اره لشیشینی طلب ایتگنلر .
افغانستانم جمهور رئیسی ننیگ ایککینچی معاونی و بهسود معما سینی ایچیش اوچون تعیین ایتلگن هیئت رهبری کریم خلیلی ، ایسه منطقه ده ، وضیعت کیلیشیلگن بیتیم اساسیده تینچ ایکن لیگینی بیلدیریب ، هیچ بیر تمان ننیگ اوشبو بیتیمگه خلاف ایش قیلیشگه حقی یوق دیب تیاکد له گن.
جناب خلیلی ، جمهور رئیس کرزی نینگ ، کوچیلر اوچون ییر ترقه لیشیگه بویروق بیرگن لیگنی معلوم قیلگن. اوتنگه کوره " اوچ ای مابینیده کوچیلرگه ییرلر ترقه له دی " .
کوچیلر نینگ ملی کینگاشده کی ویکللری ایسه ، کوچیلر نینگ ، منطقه گه یششگه قانون بوییچه و قوللریده کی حجتلر بوییچه حقلری بارلیگینی ادعا قیلیشماقده . شو ننیگ دیک اولر ، وسنگی مرته دولت هئیت گروهی بهسود گه بارگنده ف کوچیلر نینگ محله لر دن چیقیب چوللر و تاغلرگه چیقیشینی سورهگن ایدی. اولرگه کوره ، کوچیلر هم خودی شو قرارگه بناءً عمل قیلگن.
اولر گه کوره ا یندی ایسه هزاره لر ، کوچیلر نینگ بوتون چوللر و تاغلر ایتکلریدن هم چیقیشگه مجبورله ماقده و بو ایش قانونگه و کوچیلر حقلریگه ضد بیر عمل دیر .
بهسودده کی کوچیلر و منطقه یشاوچیلری اورته سیده کی جنجاللر ایچیلمه گن ایکن ، اوشبو توقنه شوولر نینگ قومی توس آلیشی حقیده خواطرلر کوپیماقده .
پشتون ملیتیگه تیگیشلی بولگن کوچیلر اوتکن یوز ییلدن بیری ، هزاره جات نینگ اوتلاقلری دن فایه له نیش اوچون اوشبو بولگه گه باریب توریشه دی. لیکن دواملی اولر نینگ اوشبو بولگه لر گه باریشی منطقه ده قرشیلیکلر گه سبب بولیب کیلگن.
هزاره لر ، دایما افغانستان ده حاکم دولتلرنی کوچیلردن حمایه ایتشگه عیبلب کیلگن لر . و اولرگه کورخ دولت بیلیب توریب ، کوچیلر و هزاره لر اورته سیده کی معما نینگ ایچیلیشینی ایسته میدی.
حاضرده هم هزاره لر وکیللری کوچمنچیلر نینگ اوتراقلشیشینی ایسته شه دی. و شو اوچون حکومتگه کوچیلر نینگ دایمی اوتراقلشیشی اوچون باسیم اوتکزماقده لر .
افغانستان باش قانونی نینگ اون تورتینچی ماده سی افغانستان دولتینی کوچیلرنی مناسب حدودلرده اوتراقلشتیریش گه وظیفه لنتیره دی .
pes_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab